কেটাম মাউন্টেন বাইক উদ্যান
সিঙ্গাপুরের পুলাউ উবিনে অবস্থিত কেটাম মাউন্টেন বাইক উদ্যান, একটি সাইকেল চালানোর পথ রয়েছে এমন উদ্যান। এটি সম্প্রতি ২০০৮ সালের মে মাসে জনসাধারণের জন্য উন্মুক্ত করা হয়েছে। বাইক উদ্যানে কোন প্রবেশ মূল্য নেই। ৪৫ হেক্টর উদ্যানটিতে ১০ কিলোমিটার দীর্ঘ পাহাড়ি সাইকেল চালানোর পথ রয়েছে। এটি সিঙ্গাপুরের প্রথম উদ্যান, যা মাউন্টেন বাইকিং প্রতিযোগিতার আন্তর্জাতিক মান সম্পন্ন। আন্তর্জাতিক মানের প্রতিযোগিতা ছাড়াও, কেটাম মাউন্টেন বাইক উদ্যান দর্শকদের বিনোদনমূলক সাইকেল চালানোর সুবিধাও দেয়।